als_Latn dik_Latn sag_Latn
TIRANE- “BalkanWeb” zbardh të tjera detaje nga operacioni i koduar “Chat Line 2”, i cili u finalizua me arrestimin e 6 femrave, mes tyre dhe tutorja. Gazetarja Dorjana Bezat raporton për “BalkanWeb” se 34-vjeçarja me inicialet L.B, e cila përdorte shtëpinë e saj si ‘fole’ prostitucioni kishte ngritur një ‘skemë’ punësimi fals në internet, ndërsa kërkonte vajza të moshave 18-30.
Por, pasi i merrte në intervistë, tutorja u shpjegonte dhe punën, ndërsa i instruktonte ato se si të kryenin seks online. “BalkanWeb” mëson po ashtu se ky grup kishte hapur një faqe në internet ku personat që kontaktonin fillimisht duhet të bënin një pagesë me kartë krediti e me pas gjatë bisedës vajzat plotësonin kërkesat e tyre duke kryer veprime me lodra seksuale. Klientët ishin të huaj, por kishte edhe shqiptarë.
Gazetarja Bezat bënë me dije për “BalkanWeb” se kishte edhe nga ata klientë që bënin abonime mujore për seks online me vajzat e kësaj ‘qendre’, ndërsa tarifa shkonte 150 euro në muaj, ndërsa aty caktohej edhe se sa do të qëndronte në këtë faqe personi që merrte këtë shërbim.
Po ashtu, raportohet se policia ka dyshime se ky aktivitet ka rreth 9 muaj që vijon punën. Burime nga policia thonë se operacioni është në vijim dhe po mbahen në vëzhgim dhe disa faqe të tjera që dyshohet se aktivitetin e kryejnë në Shqipëri.
als_Latn als_Latn als_Latn als_Latn